శ్రీప్రియ (నటి)

శ్రీప్రియ 1970, 80 దశకాలలో కథానాయిక పాత్రలలో నటించిన దక్షిణ భారతీయ సినిమానటి. ఈమె తమిళ, తెలుగు,కన్నడ, మలయాళ భాషా చిత్రాలలో సుమారు 300లు పైగా నటించింది.
వాటిలో 200 సినిమాలు తమిళ భాషా చిత్రాలు. ఈమె కొన్ని తమిళ, తెలుగు సినిమాలకు దర్శకత్వం కూడా వహించింది.

వృత్తి

నటిగా
ఈమె 1974లో తొలిసారి సినిమా కెమెరా ముందు నిలబడింది. ఈమె రజనీకాంత్,కమల్ హాసన్, శివాజీ గణేశన్ మొదలైన హీరోల సరసన నటించింది. ఈమె 1970వ దశకంలోను, 80వ దశకం తొలి దశలోను వరుసగా విజయవంతమైన సినిమాలలో నటించింది. 1977లో నటించిన అవళ అప్పడితన్ అనే సినిమాలో నటనకు గాను తమిళనాడు రాష్ట్ర అవార్డు లభించింది. 1980లో కళైమామణి పురస్కారం ఈమెను వరించింది.
ఈమె జాతీయ చలనచిత్ర అవార్డు కమిటీలోను, తమిళనాడు రాష్ట్ర సినిమా అవార్డు కమిటీలోను సభ్యురాలిగా వ్యవహరించింది.

ఈమె రజనీకాంత్ సరసన హీరోయిన్‌గా ఎక్కువ సినిమాలు నటించిన నటీమణి. రజనీకాంత్, ఈమె జోడీగా 28 సినిమాలలో నటించారు. శ్రీదేవి తరువాత కమల్ హాసన్‌ సరసన ఎక్కువగా అంటే 30 సినిమాలలో కథానాయికగా నటించింది. కమల్ హాసన్, రజనీకాంత్ ఇద్దరూ నటించిన సినిమాలలో కూడా ఈమె ఎక్కువగా నటించింది.

మొత్తం మీద ఈమె 1973 నుండి 300లకు పైగా నాలుగు దక్షిణ భారత భాషా చిత్రాలలో నటించింది. వాటిలో 200 చిత్రాలు తమిళ చిత్రాలే.
Films

దర్శకురాలిగా
ఈమె తమిళంలో 2 సినిమాలకు, కన్నడలో 2 సినిమాలకు తెలుగులో దృశ్యం సినిమాకు దర్శకత్వం వహించింది. ఐదు తమిళ సీరియళ్లకు కూడా దర్శకురాలిగా పనిచేసింది. ఈమె మంచి చిత్రకారిణి కూడా. ఈమె కొన్ని టెలివిజన్ సీరియళ్లకు సంభాషణలు వ్రాసింది.

వ్యక్తిగత జీవితం
శ్రీప్రియ చెన్నైలో జన్మించింది. ఈమె సంప్రదాయక సంగీత కుటుంబం నుండి వచ్చింది. నాట్యకళాచక్రవర్తి పద్మశ్రీ కె.ఎన్.దండాయుధపాణి పిళ్లై, నాదస్వరచక్రవర్తి రాజమాణిక్యం పిళ్లైలు ఈమె మేనమామలు. ఈమె చెన్నైలోని చర్చ్ పార్క్ కాన్వెంట్ స్కూలులో చదివింది. ఈమె శాస్త్రీయ నృత్యాన్ని అభ్యసించింది. ఈమె 1988లో సినీనటుడు రాజ్‌కుమార్ సేతుపతిని వివాహం చేసుకుంది. వీరికి స్నేహ అనే కూతురు, నాగార్జున్ అనే కుమారుడు జన్మించారు.

సినిమాల జాబితా
శ్రీప్రియ నటించిన తెలుగు సినిమాల పాక్షిక జాబితా:
 సంవత్సరం  సినిమా  ఇతర నటులు 1975  చిట్టెమ్మ చిలకమ్మ   1976  అంతులేని కథ  రజనీకాంత్, కమల్ హాసన్, నారాయణ రావు, జయప్రద 1977  చిలకమ్మ చెప్పింది  రజనీకాంత్ 1978  దొంగల దోపిడీ  కృష్ణ 1978  పొట్టేలు పున్నమ్మ  మురళీమోహన్, కవిత 1978  వయసు పిలిచింది  కమల్ హాసన్, రజనీకాంత్, జయచిత్ర 1978  ఎత్తుకు పై ఎత్తు  కమల్ హాసన్, రజనీకాంత్ 1979  ఎవడబ్బ సొమ్ము  కృష్ణ 1979  అల్లావుద్దీన్ అద్భుత దీపం  కమల్ హాసన్, రజనీకాంత్ 1979  ఎవరో చూస్తున్నారు  కమల్ హాసన్, రజనీకాంత్ 1979  నాగ మోహిని  కమల్ హాసన్ 1979  దొంగ దొర  కమల్ హాసన్ 1980  హరే కృష్ణ హలో రాధ  కృష్ణ, రతి అగ్నిహోత్రి 1981  స్వామియే శరణం అయ్యప్ప   1983  స్నేహాభిషేకం  కమల్ హాసన్

మూలాలు

బయటి లింకులు
 
 Sripriya Filmography at SpicyOnion

వర్గం:జీవిస్తున్న ప్రజలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:మలయాళ సినిమా నటీమణులు
వర్గం:భారతీయ సినిమా మహిళా దర్శకులు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
వర్గం:1956 జననాలు
వర్గం:కళైమామణి పురస్కార గ్రహీతలు